Skype

Meddalwedd cyfathrebu sy'n eiddo i Microsoft yw Skype (neu weithiau Sgeip). Mae'n galluogi defnyddwyr i gyfathrebu â'i gilydd drwy feicroffon, gwe-gamera, a negeseua sydyn ar y Rhyngrwyd.

Rhyddhawyd gyntaf yn 2003 gan y datblygwyr Ahti Heinla, Priit Kasesalu, a Jaan Tallinn, o Estonia, a chafodd ei brynu gan Microsoft yn 2011 am $8.5 biliwn. Heddiw lleolir pencadlys Skype yn Lwcsembwrg ond lleolir y rhan fwyaf o'r tîm datblygu a 44% o'r holl weithwyr yn Tallinn a Tartu, Estonia.

Yn 2010 roedd gan Skype 663 miliwn o ddefnyddwyr cofrestredig.

Er nad yw'r Gymraeg ymhlith yr ieithoedd sydd ar gael yn y fersiwn swyddogol, mae Microsoft wedi ei gwneud hi'n bosib i addasu iaith y rhyngwyneb oddi fewn i'r rhaglen. Yn Hydref 2013, cyhoeddwyd ffeil rhyngwyneb Cymraeg i Skype ar Windows gan Aled Powell. Mae'r ffeil ar gael i'w lawrlwytho am ddim ac yn cael ei diweddaru wrth i fersiynau newydd o Skype gael ei rhyddhau.

 Cyfeiriadau 

 Dolenni allanol 


 Canllaw lawrlwytho a gosod ffeil rhyngwyneb Cymraeg (answyddogol) 

Categori:Meddalwedd
Categori:Microsoft
Categori:Y rhyngrwyd yn Estonia
Categori:Web 2.0